Håper å se deg/dere på årets julemusikal : **JULENISSENS BRILLER**

SKEDSMO SAMFUNNSHUS

Premiere lørdag 7/12 kl. 17.00

Forestillinger:

søndag 8/12 kl. 13.00 & 17.00

onsdag 11/12 kl. 18.00

torsdag 12/12 kl. 18.00

lørdag 14/12 kl. 17.00

søndag 15/12 kl. 13.00

Teaterkaféen åpner 1 time før forestilling.

Anna (ca 9 år) løper fra mobberne og rett på en bil. Hun besvimer og våkner opp i Mellomlandet (Cyberspace). Her bor de apatiske grusjelene, de som tidligere har brukt all sin tid på dataspill eller foran skjermer. Deres herskerinne er den skumle og utspekulerte heksa Gru.

I Mellomlandet møter Anna den ordentlige julenissen og sammen starter de eventyret med å komme seg tilbake til livet. Heksa Gru gjør sitt beste for å lure Anna og Nissefar, men hun har ikke regnet med julenissens briller! For når man ser igjennom dem, kan man avsløre hvem som er snill og hvem som er slem…..

Musikk og dans ledsager publikum gjennom forestillingen – som selvfølgelig ender opp med masse julestemning.

Huseby familieteater - Skedsmokorsets eget ensemble!

Huseby familieteater (stiftet i 2006) er et familieteater i ordets rette forstand; bestående av glade amatører fra 7 til 70 år. Gruppa har godt over 20 medlemmer, 16 av dem er med på årets juleforestilling.

Huseby familieteater har allerede markert seg som ei musikkteatergruppe, spesialisert på familieforestillinger. Helt unikt er det at gruppa alltid har med seg profesjonelle musikere, de siste årene en trio ledet av Paul Wagnberg.

Gruppa har også samarbeidet med profesjonelle gjesteskuespillere og koreografer.

Instruktør er Turid Lisbeth Nygård, som i sin tid startet Huseby familieteater sammen med Lars S. Hauge.

\* Levende musikk med Palle Wagnberg i spissen

\* Gratis parkering rett utafor døra

\* Flott amfi – alle ser

\* Ta med barn/barnebarn/tantebarn eller kom alene,

\* Musikalen har noe for alle!